آمریکا اؤزل صلاحیت‌لی ساوجی روبرت مولرین، "روسیا آراشدیرماسی" چرچیوه‌سینده پرزیدنت دونالد ترامپی موحاکیمه ائدجگی ادعا ائدیلیب.
واشینگتون پوست قزئتی، مولر-ین قروپون‌دان آدینی آچیقلامادیغی بیر نفری قایناق گؤستره‌رک، ترامپین بیر نئچه هفته عرضینده سورغو-سوال اولوناجاغینی یازیب.
آدی آچیقلانمایان منبع آدامین، "بو پروسس هر کسین تخمین ائتدیگین‌دن داها دا سرعت‌لی بیر شکیلده گئدیر". ایفاده‌سینی ایشلتدیگی قید ائدیلیب.
روبرت مولر-ین آپاردیغی سوروشدورمایا بو آنا قدر کئچمیش آغ ائو میللی امنیت دانیشمانی مایکل فلین، آمریکا پرزیدنتی ترامپین قدیم کامپانیا مودورو پال مانافورت و معاوینی ریک گیتس ایله ترامپین کامپانیا دؤورون‌دکی خاریجی سیاست موشاویرلرین‌دن جورج پاپادوپولوس، اؤزل صلاحیت‌لی ساوجی طرفین‌دن گوناهلاندیرمیشدی.
فلین و پاپادوپولوس حاقین‌داکی اتهام‌لاری قبول ائدرکن، مانافورت ایله گیتس ایسه اتهام‌لاری رد ائتمیشدی.
آمریکادا 8 نوامبر 2016داکی پرزیدنت سئچکی‌لرینه روسیانین سایبر سالدیری یولو ایله موداخیله ائتدیگی ادعاسی ایله کونگره چرچیوه‌سینده آپاریلان آراشدیرما‌لارا یاناشی می 20107ده مولر ده آیری بیر سوروشدورما باشلامیشدی.
سون اولا‌راق، دونالد ترامپین قدیم کامپانیا مودورو مانافورت، روسیا آراشدیرماسی چرچیوه‌سینده اونو گوناهلان‌دیران روبرت مولر حاقیندا "صلاحیت مرزلرینی آشدیغی" ادعاسی ایله جینایت ایشی آچمیشدی.
